**Г.Тукай исән булса...**

**Сыйныфтан тыш чара.**

**(Үзем иҗат иткән)**

Шүрәле: И адәмнәр, белмисез шул,

Яшисез бер кайгысыз.

Дөнья рәхәтен күрәсез,

Бәхетле һәркайсыгыз.

Ә мин кайчаннан Шүрәле,

Бармакларны кыстыгыз,

Былтыр белән бергәләктә

Утын төяп кайттыгыз.

Ай авырта бармакларым,

Акырам да бакырам,

Сызланудан түзә алмыйм,

Ничә еллар бакырам.

Дусларым да булышмады,

Көлделәр шул шаркылдап

Имеш, мине Былтыр кыскан,

Киттеләр шул мыскыллап.

Нинди начарлыгым тиде,

Ул адәм баласына?

Ышанмадым бармакларның

Кысылып каласына.

Ә ул төннең уртасысында

Килде урман кисәргә.

Шаулап үскән агачларга

Ирек бирми үсәргә.

Урманыма киләләр дә,

Кайбер явыз кешеләр.

Табигатькә зыян сала

Әнә шуның ишеләр.

Коткарыгыз, бу бәләдән

Мин бит начар зат түгел

Бары урман хуҗасы мин

Бик чиста минем куңе

Су анасы : Су анасы” дип куркалар

Кайбер нәни балалар

Чиста минем суларыма

Җыен чүп-чар салалар.

Гомерем шулай узармы?

Су төбен саклап кына.

Яшисез икән, яшәгез

Урманны саклап кына.

Син-Шурәле, син түгелме?

Чынлап та син –Шурәле.

Тукай язган “Шурәле” нең

Бармакларын күр әле.

Ничә еллар эзләдем бит,

Эзләдем бит мин сине.

Икебез дә бер язмышлы

Таныйсыңмы син мине?

Безнең күнел яхшылыкта

Күпләр аңламый шуны.

Яхшылыкка җавап биргән

Бозлар өшетә җанны.

Нидни гаепләрем бар,

Балалар каршысында?

Кеше әйберен алсагыз,

Гаеплим урлашуда.

Тукай абый исән булса,

Кайгыртыр иде безне

Үзгәртер иде бәлки

Бүгенге көнебезне.

Акбай: Их, сез дә минем кебек

Юксынасыз Тукайны.

Яшь вакытта ялкау идем

Кичерегез, Акбайны!

Дөрес әйткән Тукай абый

“Тырыш яшьләй, зурайгач җайсыз”,-дип

“Картаеп каткач буыннар

Эш белү уңайсыз”,- дип.

Әгәр шагыйрь исән булса,

Өрмәс идем эт булып

Зур ачышлар ясар идем

Арт аягымда торып.

Су анасы: Әй Акбаем, шулмы кайгың,

Башка хәсрәтең юкмы?

Үкенүдән һич файда юк

Әллә тамагың тукмы?

Без бәхетле, без иректә

Рәхәтләнеп яшибез.

Кеше кайгысын күрсәк тә

Белмибез, дәшмибез

Син кара әле Шүрәлегә

Бармаклары кысылган.

Җаны-тәне ирек даулый

Нәкъ Тукайча язылган

Коткарыйкчы шул баләдән

Дустыбыз бит Шурәле

Бүрәнәне тотып торам

Ә син чөен ал әле.

Бергәләп Ә.Фәйзи сүзләренә иҗат ителгән “Дуслык” җырын башкаралар.